Mariano De Nicolò

Mariano De Nicolò (født 22. januar 1932 i Cattolica i provinsen Rimini i Italia; død 11. april 2020 i Coriano) var en italiensk prelat og katolsk biskop av Rimini.


== Liv og virke ==


=== Bakgrunn ===
Mariano De Nicolò var det tredje av åtte barn født til Giuseppe De Nicolò og Teresina neé Vanni fra Cattolica, på Adriaterhavsrivieraen i provinsen Rimini i Emilia-Romagna. To av brødrene hans er biskopene Paolo og Pier Giacomo. 


=== Prest ===
Etter å ha fullført sin teologiske opplæring ble Mariano De Nicolò ordinert til prest for bispedømmet Rimini den 9. april 1955.
Fra 1962 til 1965 var han assistent for Pericle Felici, generalsekretær for Det andre Vatikankonsil. Fra 1967 til 1984 var han seremonimester for pavene Paul VI, Johannes Paul I og Johannes Paul II. Fra 1984 til 1989 var han undersekretær for Det pavelige råd for lovtekster. I 1987 ble han også utnevnt til sekretær for sentralkomiteen for Det marianske år.


=== Biskop av Rimini ===
Pave Johannes Paul II utnevnte ham til biskop av Rimini og San Marino-Montefeltro den 8. juli 1989. Kuriekardinal Rosalio José Castillo Lara S.D.B. bispeviet ham den 23. september samme år; medkonsekratorer var Ersilio Tonini, erkebiskop av Ravenna-Cervia, og hans egen bror Pier Giacomo De Nicolò, apostolisk nuntius til Costa Rica. 
Han trakk seg tilbake fra stillingen som biskop av San Marino-Montefeltro den 25. mai 1995, men fortsatte i Rimini bispedømme.De Nicolò var opptatt også av de «sekulære» spørsmålene rundt politikk og statsborgerskap, og fremholdt de høyeste verdier som burde prege sivil sameksistens som kompass og referanse for en sammenhengende lokalpolitikk i Rimini. Under hans tid som biskop fant den store restaureringen av Tempio Malatestiano, katedralkirken i Rimini, sted. Han var også mye involvert i universitetslokaliseringen i Rimini. han var en pådriver for det nye bispedømmeseminaret i Covignano og initiativtaker til grunnleggelsen av L'Istituto Superiore di Scienze Religiose «Alberto Marvelli», oppkalt etter Alberto Marvelli. I 2004 var Mariano De Nicolò involvert i saligkåringen av Alberto Marvelli i Loreto, foretatt av pave Johannes Paul II (2004) og av søster Maria Rosa Pellesi i katedralen i Rimini (2007). Den 9. november 2006 mottok biskop De Nicolò æresborgerskap i Rimini kommune.Den 3. juli 2007 innvilget pave Benedikt XVI hans aldersrelaterte avskjedsforespørsel. Han bodde hos Piccola Famiglia dell'Assunta av Montetauro, og døde i 3020 etter lang tids sykdom i en alder av 88 år.


== Episkopalgenealogi ==
Hans episkopalgenealogi er:

Kardinal Scipione Rebiba  (1504-1577)
Kardinal Giulio Antonio Santorio  (1532-1602) *bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale  (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Erkebiskop Enrico Enríquez (1701-1756) *1743
Erkebiskop Manuel Quintano Bonifaz (1698-1774) *1749
Kardinal Buenaventura Córdoba Espinosa de la Cerda (1724-1777) *1761
Kardinal Giuseppe Maria Doria Pamphilj (1751-1816) *1785
Pave Pius VIII (1761-1830) *1816
Pave Pius IX (1792-1878) *1829
Kardinal Alessandro Franchi (1819-1878) *1873
Kardinal Giovanni Simeoni (1816-1892) *1875
Kardinal Antonio Agliardi (1832-1915) *1896
Kardinal Basilio Pompilj (1858-1931) *1911
Kardinal Adeodato Giovanni Piazza (1884-1957) *1930
Kardinal José Humberto Quintero Parra (1902-1984) *1953
Kardinal Rosalio José Castillo Lara (1922-2007) *1973
Biskop Mariano De Nicolò  (1932-2020) *1989


== Referanser ==